28. väljendab rahulolu rassistlikke kuritegusid käsitlevate muudatuste sisseviimise üle karistusseadustikku; tervitab diskrimineerimisvastase seaduse hiljutist vastuvõtmist, mille eelnõu valmis koostöös kodanikuühiskonna organisatsioonidega, ning  nõuab selle kiiret ja tõhusat rakendamist; tervitab eriti asjaolu, et loodi ametikoht sõltumatule volinikule, kes tegeleb diskrimineerimise eest kaitsmise küsimusega ning jälgib seaduse rakendamist ja uurib kaebusi; lisaks rõhutab möödapääsmatut vajadust täpsete ja usaldusväärsete statistiliste andmete järele, mis on hädavajalikud diskrimineerimisvastaste meetmete tõhusaks rakendamiseks, ning juhib sellega seoses tähelepanu 2011. aastaks kavandatud üleriigilise rahvaloenduse läbiviimise tähtsusele kooskõlas  rahvusvaheliselt tunnustatud standarditega, et oleks tagatud vaba enesetunnetuse põhimõtte täielik respekteerimine;